Afrikaans: Ten einde te bepaal of kliniese regsopleiding ’n basiese en verpligte kursus in die LLB-leerplan moet wees, word ondersoeke oor ’n seleksie van jurisdiksies bespreek. Daar word gekyk na die fokus van ’n universiteit regskliniek, die rol van die kliniektoesighouer en die pedagogie wat in kliniese regsopleiding gebruik moet word. Die besprekings konsentreer spesifiek op die vaardighede, waardes en verwagte uitkomste vir die kursus, asook ’n effektiewe assesseringsprogram en die algemene vereistes vir die opstel van ’n leerplan.